Z A P I S N I K

3. sjednice Školskog odbora Osnovne škole Sveta Marija održane 23. travnja 2025. u Osnovnoj školi Sveta Marija s početkom u 16,30 sati.

Sjednica je sazvana pozivom od 16. travnja 2025. (KLASA: 600-04/25-03/5, URBROJ: 2109-44-25-01-1)

Nazočni: Gorana Šavora Peter- ravnateljica

Marta Stella, Nataša Nenadović, Andrea Ermakora, Igor Mihalac, Marija Frančić, Željko Strbad – članovi ŠO

Gorana Šavora Peter – ravnateljica

Anica Poljak – tajnica-računovođa u svojstvu zapisničara

Nenazočni: Ana Slamek Taradi – članica ŠO, opravdano

Predsjednica Školskog odbora Marta Stella pozdravila je nazočne, utvrdila da postoji kvorum za odlučivanje, te je za sjednicu predložila sljedeći

dnevni red:

1**.**Usvajanje zapisnika s prošle sjednice Školskog odbora (u privitku)

2. Donošenje odluke o objavi natječaja za ravnatelja/icu škole

3.Ostala pitanja i prijedlozi

Dnevni red s poziva jednoglasno je prihvaćen.

**Ad 1)** Zapisnik 2. sjednice Školskog odbora bio je priložen pozivu za sjednicu.

***Svi članovi Školskog odbora jednoglasno su prihvatili zapisnik 2. sjednice Školskog odbora.***

**Ad 2)** Mandat sadašnjoj ravnateljici ističe 20. kolovoza 2025. godine. Marta Stella pročitala je članke Statuta škole koji se odnose na objavu natječaja za imenovanje ravnatelja/ice škole prema kojem se natječaj za ravnatelja/icu objavljuje najmanje 60 dana prije isteka mandata ravnatelja/ice. Natječaj se objavljuje u Narodnim novinama i na mrežnoj stranici i oglsnoj ploči škole. Također je pročitala prijedlog teksta natječaja.

***Nazočni članovi Školskog odbora jednoglasno su donijeli odluku da se natječaj objavi za imenovanje ravnatelja/ice objavi 30. travnja 2025. u Narodnim novinama i na mrežnoj stranici škole.***

**Ad 3)** Ravnateljica je nazočne obavijestila o sljedećem:

**a)** U svrhu provođenja energetske obnove zgrade Osnovne škole Sveta Marija potrebno je uvrstiti u plan nabave i izvršiti sljedeće nabave procijenjene vrijednosti:

1.upravljanje projektom i administracija: 10.000,00 EUR + PDV

2.radovi na energetskoj obnovi zgrade Osnovne škole Sveta Marija: 496.112,00 + PDV

3.stručni nadzor te koordinator zaštite na radu: 11.500,00 EUR + PDV

4.projektantski nadzor: 3.000,00 EUR + PDV

Za nabave od rednog broja 1.-3. potrebna je i suglasnost osnivača jer vrijednost nabave prelazi 7.000,00 eura. Suglasnost Međimurske županije kao osnivača već je zatražena.

***Nazočni članovi Školskog odbora jednoglasno su se složili s predloženim nabavama, s time da se nabave od rednog broj 1.-3. mogu provoditi tek nakon dobivene suglasnosti osnivača.***

**b)** Ravnateljica je zamolila za suglasnost da se Dan škole koji se prema Statutu obilježava krajem svibnja, ove školske godine obilježava početkom lipnja.

***Nazočni članovi Školskog odbora jednoglasno su se složili s promjenom obilježavanja Dana škole.***

**c)** Ravnateljica je obavijestila da najavljeno otvorenje sportske dvorane neće biti 29. travnja 2025. jer je potrebno ponovno napraviti fasadu koja je jako loše izvedena kako tehnički i estetski.

Nije bilo drugih pitanja.

Sjednica je završena u 17,00 sati.

Zapisničar: Predsjednica Školskog odbora:

Anica Poljak Marta Stella, prof.

KLASA: 600-04/25-03/5

URBROJ: 2109-44-25-01-2